Tuljak

"Tuljak" on eesti koorilaul, mille viisi komponeeris Miina Härma 1897. aastal mitme rahvaviisi töötlusena ning sõnad kirjutas Karl Ferdinand Karlson. 

Laulust
1894. aastal asutas Miina Härma Tartus oma koori. Koori tarbeks lõi Härma laulu, mille aluseks võttis polkaviisi, mida ta lapsepõlves kuulis isa poolt viiulil mängimas. Polkaga ühendas ta kolm rahvaviisi. Härma esitles laulu ühel kooriharjutusel ning palus abi sobiva teksti leidmiseks. Ülesande võttis enda kanda tenor Karl Ferdinand Karlson, tolleaegne Hugo Treffneri Gümnaasiumi õpilane. Karlson valis teksti aluseks oma sõbra Andres Alveri kirjutatud "Tõnni ja Manni kosja- ja pulmaloo" ning sobitas selle Härma muusikaga.XXVIII laulupeo ISEOMA meeskooride laulik. Trükkinud Paar OÜ. Väljaandja eesti Laulu- ja Tantsupeo SA. 2024. Lk. 77

Laul on algselt kirjutatud naiskooridele a cappella.Käsikirjade andmebaas Eesti Muusika Infokeskus. 

Esimene helisalvestis tehti "Tuljakust" 1904. aastal (Gramophone Company), kus laulu esitab Estonia koor Jaan Bergmanni juhatusel.Tuljak. E-kataloog ESTER. Vaadatud 30. mai 2025.

Laulupidudel esitati seda laulu esmakordselt IX üldlaulupeol 1928. aastal Tallinnas ühendkooride poolt.Tuljak. arhiiv.err.ee Seejärel kõlas see 1947. aasta XII üldlaulupeol. Laulupeo noodilehel polnud aga teksti autorit mainitud, seal oli tühi koht. Põhjuseks oli see, et Karlson, kes oli 1941. aastal poliitilise tegevuse tõttu küüditatud ja hukatud, kuulus ebasoovitavate isikute hulka.

"Tuljak" on Eesti kõige tuntum segakoorilaul.Gustav Ernesaks Nii ajaratas ringi käib, lk 93–94, Tallinn: Eesti Raamat, 1977 "Tuljak on saavutanud eriti suure populaarsuse ja muutunud laulupidude rõkkava rõõmu lauluks", kirjutas Leida Kalling-Kant kultuuriajakirjas Tulimuld 1964. aastal.Leida Kalling-Kant, Miina Härmaga enne ja nüüd, Tulimuld nr 1, 1964, lk 27

Ants Üleoja, kes esimest korda oli laulupeo dirigendipuldis 1972. aastal, on laulupidudel  Miina Härma "Tuljakut" juhatanud üheksa korda.Luukamber. facebook.com.Viimati 2019. aasta juubeli üldlaulupeol. 

Alates 1980. aastast on "Tuljak" kõlanud kõigil laulupidudel.

Eesti segakooride võistulaulmine "Tuljak" toimub üle aasta veebruaris Tartus Miina Härma Gümnaasiumis.Võistulaulmine Eesti Segakooride Liit.

1928. aasta üliõpilaslaulikus on "Tuljaku" sõnades võrreldes praegu lauldavaga väike, aga silmatorkav erinevus: nimelt ei ole seal pulma palutud mitte Viru vanem, vaid mõisahärra – "külalisi igat seltsi – mõisahärra prouagagi palutud!".

Anna Raudkats on sellele laulule seadnud tuntud rahvatantsu "Tuljak".

Viited

Välislingid
 Tuljak Video. XXVI laulupidu. Aja puudutus. Puudutuse aeg, 6. juuni 2014.

Kategooria:Eesti koorilaulud